Document ID: 31997L0062

Direktiva Sveta 97/62/ES
z dne 27. oktobra 1997
o prilagoditvi Direktive 92/43/EGS o ohranjanju naravnih habitatov ter prosto živečih živalskih in rastlinskih vrst znanstvenemu in tehničnemu napredku
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti,
ob upoštevanju Direktive 92/43/EGS [1] in zlasti prvega odstavka člena 19 Direktive,
ob upoštevanju predloga Komisije,
ker naj bi se določeni habitatni tipi in vrste v prilogah I in II k Direktivi 92/43/EGS prilagodili znanstvenemu in tehničnemu napredku;
ker Interpretation Manual of European Union Habitats (različica EUR 15, april 1996) vključuje nove kode Natura 2000, ki določajo vsak naravni habitatni tip; ker se kode Corine v Prilogi I k Direktivi 92/43/EGS nadomestijo s kodami Natura 2000,
SPREJEL NASLEDNJO DIREKTIVO:
Člen 1
Prilogi I in II k Direktivi 92/43/EGS se nadomestita z besedilom Priloge k tej direktivi.
Člen 2
Države članice sprejmejo zakone in druge predpise, potrebne za uskladitev s to direktivo, pred 31. decembrom 1997. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 3
Ta direktiva začne veljati dvajseti dan po objavi v Uradnem listu Evropskih skupnosti.
Člen 4
Ta direktiva je naslovljena na države članice.
V Luxembourgu, 27. oktobra 1997

Labels: 7
20